ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሜክሲኮ፡ ፍሉጥ ኣሰጋጋሪ ሓሽሽ ዓለምና ጃክዊን ጉዝማን ንሕልፈት ተፈሪዱ 18 ሓምለ 2019 ምንጪ ስእሊ, EPA ፍሉጥ ሜክሲካዊ ኣሰጋጋሪ ሓሽሽ ዝነበረ 'ጃክዊን ጉዝማን' ብቤት-ፍርዲ ኣመሪካ ንሕልፈት ተፈሪዱ። ኣብ ርእሲ እዚ'ውን ብምውናን ዘይሕጋዊ ብረት ን 30 ዓመት ክእሰር ተበይንሉ። ብተወሳኺ፡ ነቲ ንሱ ዘስዓቦ ክሳራታት ከም መቕጻዕቲ 12.6 ቢልዮን ዶላር ክኸፍል ተሓቢርዎ። እቲ ወዲ 62 ዓመት ሜክሲካዊ፡ ኣብ ዝሓለፈ ለካቲት ብዝተፈላለየ ገበናት ምክፍፋል ኮከይንን ሂሮይንን፡ ምውናን ዘይሕጋዊ ብረትን ምስግጋርን፡ ከምኡ ድማ ብዘይ ሕጋዊ መገዲ ዝተረኸበ ገንዘብ ሕጋዊ ኣምሲልካ ብምቕራብ (መኒ ላውንድሪ) ቤት ፍርዲ ገበነኛ ኮይኑ ረኺብዎ እዩ። ኣብ 2015፡ ጉዝማን ካብ ጽኑዕ ቤት ማእሰርቲ ሜክሲኮ ብገለርያ ድሕሪ ምህዳም፡ ድሕሪ ናይ ሓሙሽተ ኣዋርሕ ሃድን ኣብ 2016 ተታሒዙ። ኣብ 2017 ድማ መንግስቲ ሜክሲኮ ንመንግስቲ ኣሜሪካ ኣሕሊፉ ሂብዎ። ጉዝማን፡ ቀንዲ መራሒ ናይቲ ካብ ላቲን ኣመሪካ ናብ ሰሜን ኣሜሪካ ብዘይሕጋዊ መንገዲ ዕጸ-ፋርስን ሓሽሽን ዘሰጋግር ጉጅለ ሲናሎዋ ብምዃኑ ኢዩ ናብ ፍርዲ ቀሪቡ። ንሱ ነቲ ፍርዲ ዘይፍትሓዊ ክብል ገሊጽዎ። ኣካላት ደቂኣንስትዮ እናቆራረጹ ዝሸጡ ኣብ ቀይዲ ኣትዮም አመሪካ፡ ካብ ቤት ምኽሪ ሰብኣዊ መሰላት ሕቡራት ሃገራት ዓርሳ ኣግሊላ "ንስክላ ካብ ሞት ኣምሊጠ" ምንጪ ስእሊ, Reuters መግለጺ ስእሊ, በዓልቲ ቤት ጃክዊን ጉዝማን ጉዝማን ኣብ ኮለራዶ ኣብ ዝርከብ ጽኑዕ ቤት ማእሰርቲ'ዩ ክእሰር። ጠበቃ ጉዝማን ነቲ ብይን ይግባይ ከም ዝብሎ ኣፍሊጡ'ሎ። ጠበቃ ጉዝማን እቲ ዝተበየነ ፍርዲ ፍትሓዊ ከም ዘይኮነን፡ እቶም ፈራዶ ብሚድያ ከም ዝተጸልው'ወን ይካታዕ። ኤል ቻፖ መን`ዩ?
